22-åring siktet for drap på venninnen (20)
Kameraten er nå siktet for drapet.Ifølge Expressen skal siktede ha vært medlem av en gruppe som møttes i skogen og simulerte militære aksjoner. I avhør skal 22-åringen ha innrømmet å ha nylig besøkt hytta hvor kroppsdelene ble funnet.I etterkant av forsvinningen deltok 22-åringen i en manngard etter savnede Bangsuan. En person som møtte 22-åringen under letingen, sier han fortalte om sin våpeninteresse. - Han fortalte at han forsøkte å bli med i Heimevernet, men ble nektet fordi de ikke stolte på at han kunne håndtere våpen, sier personen til Aftonbladet. Politiet har gjennomført omfattende tekniske undersøkelser av både hytta, 22-åringens leilighet samt i foreldrenes hytte og hjem. De siste dagene har det kommet flere nye groteske detaljer fra drapssaken som ryster Sverige. I en hytte utenfor Boden fant personer fra organisasjonen «Missing people» mandag deler av en menneskekropp. To dager senere ble enda flere kroppsdeler funnet i nærheten av hytta. Politiet har fortsatt ikke funnet alle delene av Bangsuans kropp.Funnene har imidlertid fått politiet til å mistenke at det kan være noe rituelt bak drapet.De makabre funnene førte til at politiet kunne pågripe Bangsuans 22 år gamle kamerat. Helt siden pågripelsen torsdag har 22-åringen nektet for å ha hatt noe med drapet å gjøre. Søndag ble 22-åringen varetektsfengslet i ytterligere en uke. I kjennelsen fra Luleå tingrett kommer det frem at politiet tror 22-åringen drepte Bangsuan enten den 4. eller 5. mai. Mannens forsvarer Bo Forssberg sier politiet ennå ikke har bevis for at hans klient var involvert i drapet. - Jeg syns fortsatt at politiet og påtalemyndigheten ikke har mer å komme med enn at min klient og kvinnen møttes den kvelden. De har ikke klart å knytte ham til forsvinningen eller noe annet lovbrudd, sier Forssberg til Norrbottens Kuriren. I avhør har 22-åringen forklart at han var sammen med Bangsuan den 4. mai, men at hun forlot leiligheten hans klokken 21 på kvelden. Siktede hevder han aldri så henne igjen. - Han sier at han tilbydde seg å kjøre henne hjem, men hun avslo ettersom han hadde drukket øl, sier Forrsberg til Aftonbladet.
Svensk politi tror de kan stå overfor et ritualdrap etter at 20 år gamle Vatchareeya Bangsuan ble funnet i flere deler. En 22 år gammel kamerat er siktet i saken.